**Zápisnica**

**zo zasadnutia Výboru regionálneho združenia SKSI Žilina,**

**konaného dňa 9. októbra 2014 v Žiline**

**Prítomní:**

Ing. Boris Vrábel, PhD.– predseda Výboru RZ Žilina, Ing. Richard Gáborík, doc. Dr. Ing. Katarína Zgútová, Ing. Oľga Štroncerová, Ing. Ivana Šubjaková, Ing. Štefan Binó

Hostia: prof. Ing. Josef Vičan, PhD. – dekan SvF,doc. Ing. Martin Moravčík, PhD., doc. Dr. Ing. Milan Valuch, Ing. Lukáš Krkoška, Ing. Juraj Kostelanský, Ing. Mikuláš Čelko, PhDr., Bc. Tatiana Hírešová

**Program:**

1. Otvorenie, schválenie programu, voľba zapisovateľa a overovateľa
2. Informácie z rokovania Predstavenstva SKSI, konaného 25.09.2014 v Banskej Bystrici
3. Informácia z 9. STRETNUTIA NA HRANICI
4. Poistná udalosť po daždi
5. Rôzne
6. Slávnostné odovzdanie Ceny predsedu Regionálneho združenia SKSI Žilina
7. Rokovanie s dekanom SvF ohľadom umiestnenia študentov na praxi
8. Diskusia
9. Záver

**Bod 1**

**Otvorenie, schválenie programu, voľba zapisovateľa a overovateľa**

Rokovanie výboru RZ otvoril o 13.00 h predseda regiónu Ing. Boris Vrábel, PhD. a privítal prítomných. Členovia výboru schválili program schôdze a zapisovateľku Ing. Ivanu Šubjakovú, overovateľku doc. Dr. Ing. Katarínu Zgútovú.

**Bod 2**

**Informácie z rokovania Predstavenstva SKSI, konaného 25.09.2014 v Banskej Bystrici**

Informáciu zo zasadnutia predstavenstva podal prítomným predseda regiónu a člen predstavenstva Ing. Boris Vrábel, PhD. Zdôraznil najmä tieto body:

* Rokovalo sa hlavne o stavebnom zákone – architekti požadujú zrušiť kategórie A1 a A2. Predseda komory vyzýva na podporu „hromadnej pripomienky“. Členom RZ Žilina ešte mailom pošleme ešte je dnu výzvu, aby sa pripojili
* Ing. Tokár a Ing. Vrábel sa zúčastnili konferencie stavebných úradov
* Bolo by vhodné organizovať každoročné školenie pre zamestnancov stavebných úradov – pre náš región zabezpečí Šubjaková, Zgútová
* Ing. Vrábel predložil predstavenstvu návrh fungovania celoživotného vzdelávania prostredníctvom IKS, návrh nebol prijatý, začneme však vyvíjať aktivity tak, aby sme predstavenstvu predložili pracovnú verziu „kalendára podujatí“
* Momentálne Úrad SKSI vyzýva neplatičov na úhradu členského, z RK je potrebné ich aj osobne osloviť našich členov

**Bod 3**

**Informácia z 9. STRETNUTIA NA HRANICI**

Informáciu podala Ing. Štroncerová, ktorá sa stretnutia zúčastnila. Akcia bola spoločenského charakteru, prostredie príjemné a program zaujímavý.

**Bod 4**

**Poistná udalosť po daždi**

Poistnú udalosť rieši p. Gregorová v súčinnosti s p. Brezianskou a správcom budovy. Naša poistka je nevhodne zostavená, bude treba ju zmeniť. Naďalej budeme rokovať zo správcom. P. Gregorová bude urgovať stretnutie správcu s predsedom regiónu.

**Bod 5**

**Rôzne**

* Ing. Raška v spolupráci s poskytovateľom služby vymenil modem, problémy s vypadávaním internetu už nie sú
* Ing. Hrubovčák, zodpovedný za videokonferencie nakúpil potrebný materiál, nainštaluje ho v najbližšom možnom termíne v spolupráci s Ing. Raškom
* p. Gregorová je od 08.09.2014 PN, zastupuje ju p. Šubjaková podľa pokynov p. riaditeľky Úradu
* v termíne 14. – 15. októbra prebehne seminár a skúšky SV/SD – termín je naplnený. Tento rok by sme boli schopní zorganizovať a zaplniť ešte jeden mimoriadny termín, pre naplnenosť kalendára podujatí to však nie je možné
* plánovaný termín skúšok EHB (24.09.2014) bol presunutý z organizačných dôvodov a pre PN p. Gregorovej na 29.10.2014

**Bod 6**

**Slávnostné odovzdanie Ceny predsedu RZ SKSI Žilina**

Predseda regiónu ešte raz všetkých privítal a prečítal zápis z výberu najlepších diplomových a bakalárskych prác. Tu sa vyjadril menovite ku všetkým oceneným prácam a zhodnotil ich technickú i grafickú úroveň. Spolu p. prednostkou Ing. Šubjakovou odovzdali oceneným študentom diplomy, ceny (odborné publikácie regiónu schválené na tento účel) a fin. odmenu pre víťaza Ing. Krkošku

Prítomných privítal aj dekan SvF prof. Vičan, ocenil blízke vzťahy s p. predsedom regiónu, ktoré prispievajú k dobrej spolupráci so SvF. Poďakoval za usporiadanie tohto podujatia a zagratuloval oceneným študentom.

**Bod 7**

**Rokovanie s dekanom SvF ohľadom umiestnenia študentov na praxi**

Ing. Vrábel pripomenul dôležitosť výchovy mladých odborníkov. Ďalej navrhol, že ASI by mohli pomôcť SvF pri výbere zadaní diplomových prác. Hlavne však máme záujem pomôcť pri umiestňovaní študentov počas ich povinnej praxe. Snaha bude umiestniť vybratých študentov (s výbornými študijnými výsledkami) vo firmách v našom regióne aj v spolupráci s našimi členmi. Prof. Vičan ocenil takúto snahu, pretože pre školu je zložité študentom nachádzať adekvátne umiestnenie počas praxe. Iniciatívu bude koordinovať Ing. Šubjaková a doc. Zgútová, ktorá je zároveň aj členkou akademického senátu SvF a má dobrý prehľad o kvalitách študentov a ich potrebách.

**Bod 8**

**Diskusia**

Prebehla ešte neformálna diskusia medzi prítomnými členmi výboru, pozvanými hosťami a ocenenými študentmi.

**Bod 9**

**Záver**

Predseda regiónu Ing. Vrábel ukončil rokovanie o 16.15 h a poďakoval členom výboru za účasť.

**Uznesenie:**

1. Výbor RZ podporuje činnosť predstavenstva na zákone č. 138
2. Výbor RZ podporuje návrh Ing. Vrábla na formu fungovania IKS pomocou vytvorenia kalendára podujatí
3. Výbor RZ podporuje návrh predstavenstva, aby bol pre členov SKSI prístup k normám v úradnej reči
4. Výbor RZ podporuje návrh Ing. Vrábla organizovať každoročné školenie pre zamestnancov stavebných úradov z nášho regiónu
5. Výbor RZ podporuje návrh Ing. Vrábla na spoluprácu zo SvF na umiestňovaní vybratých študentov na povinnej praxi

.............................................

Ing. Boris Vrábel, CSc.

Predseda RZ SKSI Žilina

**Zapísala**: Ing. Ivana Šubjaková

**So zápisom súhlasí**: doc. Dr. Ing. Katarína Zgútová